Αμπνταλά Μοχάμετ

Ο Αμπνταλά Μοχάμετ (Abdallah Mohamed, απεβίωσε στις 3 Φεβρουαρίου 2000) ήταν πολιτικός από τα νησιά Κομόρες. Υπήρξε πρωθυπουργός της χώρας του τη δεκαετία του 1970. Ανήκε στο κόμμα Δημοκρατική Ένωση των Κομορών (UDC). Ήταν ανεψιός του Μοχάμετ Αχμέτ, πολιτικής προσωπικότητας των νησιών.

Καριέρα 
Το μεγαλύτερο χρόνο της θητείας του πρόεδρος ήταν ο Αλί Σοϊλί. Διορίστηκε πρωθυπουργός στις 7 Ιανουαρίου του 1976 και ήταν το πρώτο πρόσωπο που έφερε τον τίτλο αυτό από την ανεξαρτησία των νησιών, το 1975. Ο πρόεδρος Σοϊλί δολοφονήθηκε σε πραξικόπημα αλλά ο Μοχάμετ διατηρήθηκε στο πρωθυπουργικό αξίωμα για μερικούς μήνες ακόμα επί του νέου καθεστώτος, με πρόεδρο τον Αχμέτ Αμπνταλά. Παρέμεινε πρωθυπουργός ως τις 22 Δεκεμβρίου του 1978, οπότε απομακρύνθηκε από τον πρόεδρο και τον διαδέχθηκε στην πρωθυπουργία ο Σαλίμ Μπεν Αλί. Ο Μοχάμετ απεβίωσε στο Μουτσαμουντού του νησιού Ανζουάν στις 3 Φεβρουαρίου του 2000.

Παραπομπές 

Πρωθυπουργοί των Κομορών